BRATISLAVA. Prestup obrancu Vratislava Greška z Interu Miláno do Parmy za 21,5 milióna eur bol pätnásť rokov najdrahším transferom, ktorý sa týkal slovenského futbalistu. Teraz ho predstihol Milan Škriniar, za ktorého zaplatil práve Inter ešte o tri a pol milióna viac.
Prvým najväčším prestupom slovenského futbalistu do zahraničia bol odchod dnes už nebohého kanoniera Slovana Bratislava i reprezentácie Petra Dubovského. V roku 1993 šiel zo Slovana do Realu Madrid za 104 miliónov korún.
Vladimír Kinder bol prvým Slovákom v Premier League. Zo Slovana prestúpil do FC Middlesbrough v roku 1996 za vyše 64 miliónov korún.Prečítajte si tiež:Prečítajte si tiež:
Oboch však neskôr výrazne prevýšili ich nasledovníci. V rebríčku najdrahších prestupov slovenských futbalistov sa po dvakrát objavujú Greško a Martin Škrtel.
Všetkých Slovákov v rebríčku by mohol prekonať aktuálne len Marek Hamšík, ak by sa rozhodol odísť z Neapola – jeho cena sa odhaduje na 35 miliónov eur.
Rebríček 12 najdrahších prestupov slovenských futbalistov:
1. Milan Škriniar
Zo Sampdorie Janov do Interu Miláno, 25 miliónov eur (rok 2017)
2. Vratislav Greško
Z Interu Miláno do Parmy, 21,5 milióna eur (rok 2002)
V roku 2001 prišiel Inter v poslednom kole o taliansky titul a Greško bol medzi obetnými baránkami. S Parmou podpísal zmluvu, ale počas nasledujúcej sezóny hral len v piatich zápasoch.